বিশ্বায়ন
অর্থনৈতিক দিক থেকে বিশ্বায়নের অন্তর্ভুক্ত রয়েছে পণ্য, পরিসেবা এবং পুঁজি, প্রযুক্তি ও উপাত্তের অথর্নৈতিক সম্পদ। বাষ্পীয় শকট, বাষ্পীয় পোত, জেট ইঞ্জিন এবং কনটেইনারবাহী জাহাজ ইত্যাদি পরিবহনের ক্ষেত্রে কতিপয় সুবিধা নিয়ে এসেছে, সেইসাথে টেলিগ্রাফ-এর আধুনিক প্রজন্ম ইন্টারনেট ও মোবাইল ফোন টেলিযোগাযোগের অবকাঠামোর ক্ষেত্রে যুগান্তকারী পরিবর্তন সাধন করেছে। এগুলোর উন্নয়ন বিশ্বায়নের প্রধান উপাদান এবং এগুলো অর্থনীতি ও সাংস্কৃতিক কর্মকাণ্ডের অধিকতর আন্তঃনির্ভরতার সৃষ্টি করেছে।
প্রাচীন বিশ্বায়ন
বিশ্বায়নের আধুনিক রূপটি ১৯ শতকের শেষের দিকে শুরু হয়েছিল। এই সময়ের উদ্ভবের শুরু মূলত পশ্চিম, পুঁজিবাদ ও সাম্রাজ্যবাদকে জাতির রাষ্ট্র ও শিল্প প্রযুক্তি দ্বারা সমর্থিত সম্প্রসারণের জন্য দায়ী। এগুলি পনেরো শতকে প্রবর্তিত হতে শুরু করে,যা ১৮ শতাব্দীতে শিল্পোন্নয়নের ফলে সময়ের সাথে দ্রুততার সাথে প্রসারিত হয়। ব্রিটিশ সাম্রাজ্যের জয় এবং আফিম যুদ্ধের বিজয়গুলি ক্রমবর্ধমান বৈশ্বিক সমাজের শিল্পায়ন ও গঠনে যুক্ত হয় কারণ এটি একটি বিশাল ভোক্তা অঞ্চল তৈরি করেছিল।